**22.12.2020**

# Comunicat de presă

**Premierea elevilor la etapele județene ale olimpiadelor și concursurilor desfășurate în anul școlar 2019-2020**

 **Consiliul Județean Dâmbovița a premiat, prin Inspectoratul Școlar Județean, elevii care au obținut premii la etapele județene ale olimpiadelor și concursurilor din Calendarul MEC 2019-2020, desfășurate până la data suspendării cursurilor (11 martie 2020).**

 Având în vedere contextul epidemiologic, Inspectoratul Școlar Județean Dâmbovița nu a organizat festivitate de premiere, elevii/părinții fiind planificați pentru ridicarea premiilor în perioada 14-18 decembrie 2020, în intervalul orar 11.00 – 15.00. Au fost premiaţi 465 de elevi la olimpiadele și concursurile pe discipline, precum și 53 de echipe sportive. Suma alocată de către Consiliul Județean Dâmbovița a fost de 165.000 lei.

 Felicitări, dragi elevi!

**Inspector școlar general,**

**Cătălina HOMEGHIU**